**Billie Eilish** (oik. **Billie Eilish Pirate Baird O’Connell**, s. 18. joulukuuta 2001 Los Angeles, Kalifornia) on yhdysvaltalainen laulaja-lauluntekijä.

Hänen esikoisalbuminsa *When We All Fall Asleep, Where Do We Go?* julkaistiin vuonna 2019 ja se nousi listaykköseksi 21 maassa, muun muassa Yhdysvalloissa, Isossa-Britanniassa ja Suomessa.

Vuonna 2020 Eilish voitti viisi Grammy-palkintoa muun muassa vuoden parhaasta albumista, levytyksestä sekä laulusta ja hänet palkittiin myös vuoden parhaana uutena artistina. Eilish on nuorin henkilö ja ensimmäinen nainen, joka on voittanut samana vuonna kaikki neljä tärkeintä Grammy-palkintoa.

BBC valitsi Eilishin vuonna 2022 sadan vaikutusvaltaisen ja innostavan naisen listalle 100 Women.

Lapsuus
-------

Eilish kasvoi Highland Parkissa, Los Angelesissa. Hänen vanhempansa, Maggie Baird ja Patrick O’Connell, ovat molemmat näyttelijöitä ja muusikoita. Niin ikään muusikkona tunnettu Finneas O’Connell on hänen isoveljensä.

Eilish kävi kotikoulua ja lauloi veljineen kirkon kuorossa kahdeksanvuotiaasta. Hän harrasti myös tanssia. Omien kappaleidensa kirjoittamisen Eilish aloitti 11-vuotiaana veljensä innoittamana ja sai siihen opastusta muusikkoäidiltään. Hänen ensimmäinen kunnollinen kappaleensa on nimeltään "Fingers Crossed" ja Eilish on kertonut saaneensa siihen inspiraation *The Walking Dead* -televisiosarjasta.

Ura
---

### 2015–2018: Uran alku

Eilish ja hänen veljensä Finneas O’Connell julkaisivat "She’s Broken" ja "Fingers Crossed" -kappaleet SoundCloud-suoratoistopalvelussa vuoden 2015 elo-syyskuussa. Saman vuoden marraskuussa he julkaisivat siellä myös "Ocean Eyes" -kappaleen, joka nousi nopeasti viraalihitiksi. Syksyllä 2016 Eilish kertoi *Voguelle*, että hänen veljensä kirjoitti kappaleen ja se oli alun perin tarkoitettu tämän yhtyeelle. Lopulta O’Connell pyysi pikkusiskoaan laulamaan kappaleessa, koska mielestään oma äänensä ei siihen sopinut. Kappaleen musiikkivideo oli alun perin kuvattu päivä sen jälkeen, kun Eilish oli täyttänyt 14 vuotta.*lähde?* Se julkaistiin YouTubessa maaliskuussa 2016, ja vuoden 2020 helmikuuhun mennessä sitä oli katsottu yli 225 miljoonaa kertaa. "Ocean Eyes" oli saanut yli 132 miljoonaa kuuntelukertaa Spotifyssa lokakuuhun mennessä 2018.*lähde?*

Seuraavan kappaleensa "Six Feet Under" Eilish julkaisi SoundCloudissa vuoden 2016 kesäkuussa. Se julkaistiin singlenä Darkroomin ja Interscopen kautta saman vuoden marraskuussa.

Vuoden 2017 aikana Eilish julkaisi lukuisia singlejä, kuten "Bellyache" ja "Bored", joka oli osa Netflixin *Kolmetoista syytä* -sarjaa. Osa singleistä sisältyy myös Eilishin ensimmäiselle EP-levylle *Don’t Smile at Me*, joka julkaistiin elokuussa 2017. EP ylitti platinalevyrajan muun muassa Yhdysvalloissa ja Isossa-Britanniassa.

Lokakuussa 2017 Apple nimesi Eilishin *Apple Music UpNext* -artistiksi. Marraskuussa Eilish julkaisi ilmoituksen Where’s My Mind? -kiertueesta, joka alkoi seuraavan vuoden helmikuussa Euroopasta ja päättyi Yhdysvaltoihin huhtikuussa.

Huhtikuussa 2018 Eilish julkaisi "Lovely"-kappaleen Khalidin kanssa, jonka hän oli tuntenut jo ennen kuin nousi suureen suosioon.*lähde?* "Lovely" oli mukana myös Netflixin *Kolmetoista syytä* -sarjan toisen tuotantokauden soundtrackilla. Eilish julkaisi samana vuonna myös singlet "Bitches Broken Hearts", "You Should See Me in a Crown" ja "When the Party’s Over". Näistä singleistä "Lovely", "You Should See Me In a Crown" ja "When the Party’s Over" nousivat Billboard Hot 100 -listalle.

Toukokuussa 2018 Eilish julkaisi ensimmäisen jakson *groupies have feelings too* -nimisestä radio-ohjelmastaan, jota lähettää Beats 1 -radiokanava. Eilish juontaa ohjelmaa veljensä kanssa.

### 2019–2020: When We All Fall Asleep, Where Do We Go?

Billie Eilish julkaisi 9. tammikuuta 2019 "When I Was Older" -kappaleen, joka on saanut inspiraatiota Alfonso Cuarónin elokuvasta *Roma*. Kappale julkaistiin *Music Inspired by the Film Roma* -albumilla myöhemmin samana vuonna.

Tammikuun lopussa Eilish ilmoitti esikoisalbuminsa *When We All Fall Asleep, Where Do We Go?* julkaisuajankohdaksi 29. maaliskuuta 2019. Hän julkisti myös albumin kansikuvan ja nimesi uuden singlen, "Bury a Friend", joka julkaistiin seuraavana päivänä. Albumin singleistä parhaiten menestyi "Bad Guy", joka julkaistiin albumin julkaisupäivänä. Se nousi ensimmäiselle sijalle 15 maan singlelistoilla ja oli Spotifyn toiseksi kuunnelluin kappale vuonna 2019. IFPI nimesi singlen vuoden 2019 suurimmaksi maailmanlaajuiseksi singleksi. Eilish voitti kappaleella kaksi Grammy-palkintoa tammikuussa 2020.

Vuoden 2019 marraskuussa Eilish julkaisi uuden "Everything I Wanted" -kappaleen, jonka seuraavan vuoden tammikuussa ilmestyneen musiikkivideon Eilish ohjasi. Hän on aiemmin ohjannut videon myös "Xanny" -kappaleelle. "Everything I Wanted" kertoo Eilishin ja tämän veljen Finneas O’Connellin läheisestä suhteesta. Se oli ensimmäinen uusi kappale Eilishiltä albumin julkaisun jälkeen.

Tammikuussa 2020 kerrottiin, että Billie Eilish esittää vuonna 2020 ensi-iltansa saavan James Bond -elokuvasarjaan kuuluvan *007 No Time to Die* -elokuvan tunnuskappaleen. Hän kirjoitti kappaleen yhdessä veljensä kanssa. "No Time to Die" -kappale julkaistiin 13. helmikuuta 2020. Vuonna 2022 Eilish voitti Oscar-palkinnon "No Time To Die" -kappaleellaan. 

Eilish ilmoitti 12. maaliskuuta 2020 lykkäävänsä hänen Where Do We Go? -maailmankiertueensa esiintymisiä myöhemmäksi koronaviruspandemian takia. Siirto koski jäljellä olevia Pohjois-Amerikan konsertteja, jotka oli tarkoitus järjestää maaliskuun aikana. Kiertueen Pohjois-Amerikan osa oli alkanut vain kaksi päivää ennen ilmoitusta.

### 2021–2022: Happier Than Ever

Vuoden 2021 Grammy-gaalassa Eilish voitti vuoden levytyksen Grammy-palkinnon kappaleella "Everything I Wanted" ja parhaan visuaaliseen mediaan tehdyn laulun Grammy-palkinnon kappaleella "No Time to Die".

27. huhtikuuta 2021 Eilish paljasti julkaisevansa toisen albuminsa *Happier Than Ever*. Albumi julkaistiin 30. heinäkuuta, joka on myös hänen veljensä Finneas O’Connellin syntymäpäivä. Albumilta julkaistiin singlenä kappaleet "Therefore I Am", "Your Power", "NDA", "My Future" sekä "Lost Cause". 

Vuoden 2022 Grammy-gaalassa Eilish oli ehdolla seitsemässä eri kategoriassa kappaleellaan sekä albumillaan *Happier Than Ever*, mutta ei voittanut yhtään palkintoa.

### 2023–nykyhetki: Hit Me Hard and Soft

Heinäkuussa 2023 Eilish julkaisi kappaleen "What Was I Made For?", joka kuuluu *Barbie*-elokuvan soundtrackille. Kappale palkittiin Golden Globe -palkinnolla, kahdella Grammy-palkinnolla ja parhaan laulun Oscar-palkinnolla. Oscar-voiton myötä 22-vuotiaasta Eilishistä tuli nuorin kaksinkertainen Oscar-voittaja.

Eilishin kolmas studioalbumi *Hit Me Hard and Soft* julkaistaan toukokuussa 2024.

Julkisuuskuva
-------------

Billie Eilish kesäkuussa 2019. Hän pukeutuu tavallisesti löysiin vaatteisiin.
Eilish on saanut paljon huomiota mediassa epätavallisen tyylinsä takia. Hän pukeutuu suurimmaksi osaksi löysiin ja huonosti istuviin vaatteisiin. Vuonna 2017 Eilish kertoi käyttävänsä erikoisia vaatteita kiinnittääkseen muiden huomion, sillä on silloin omalla mukavuusalueellaan. Hän ei tunne oloaan kotoisaksi käyttäessään samanlaisia vaatteita kuin muut. *Paper*-lehden haastattelussa Eilish kertoi olevansa kiinnostunut muodista, mutta ei pidä säännöistä ja tekee asiat aina päinvastoin kuin käsketään. Hän haluaa näyttää mieleenpainuvalta ja uskookin "todistaneensa ihmisille, että on tärkeämpi kuin he luulevat". Olemukseltaan hän on pelottava saadakseen ihmiset kuuntelemaan. Vuonna 2019 Eilish oli mukana Calvin Kleinin kampanjassa, jossa hän paljasti pukeutuvansa peittäviin vaatteisiin välttääkseen vartaloaan koskevat kommentit:

> »En koskaan halua maailman tietävän kaikkea minusta. Se on syy, miksi käytän isoja, löysiä vaatteita. Kellään ei voi olla mielipidettä, koska he eivät ole nähneet mitä alla on. Kukaan ei voi sanoa "hän on hoikka/paksu", "hän ei ole hoikka/paksu", "hänellä on litteä perse", "hänellä on läski perse". Kukaan ei voi sanoa siitä mitään, koska he eivät tiedä.»   
> (Billie Eilish, 2019)
> 
> 

Maaliskuussa 2021 Eilish sai suurta huomiota värjätessään hiuksensa blondiksi. Hänen Instagramissa julkaisemansa kuva nousi palvelun kaikkien aikojen kolmanneksi tykätyimmäksi. Toukokuussa Eilish poseerasi brittiläisen Vogue-muotilehden kannessa vähäpukeisena, joka poikkesi paljon hänen tutusta julkisuudessa nähdystä tyylistään ja herätti siten lehden kuvilla huomiota sosiaalisessa mediassa. Kuvissa Eilishillä oli päällään muun muassa pinkki hame ja mekko. Eilishin tatuointi myös näkyi, vaikka hän onkin sanonut että "ei ikinä näytä sitä".*lähde?*

Eilish julkaisee musiikkikappaleitaan myös videopalvelu YouTubessa, jossa hänellä on yli 49 miljoonaa tilaajaa ja lähes 14,8 miljardia katselukertaa (helmikuu 2024).

Diskografia
-----------

*Pääartikkeli: Billie Eilishin diskografia*
### Studioalbumit

* *When We All Fall Asleep, Where Do We Go?*  (2019)
* *Happier Than Ever*  (2021)
* *Hit Me Hard and Soft* (2024)

### EP-levyt

* *Don’t Smile at Me*  (2017)

Lähteet
-------

1. ↑  Vincent, Brittany: Billie Eilish Shared A Special Throwback For Fans On Her 18th Birthday  18.12.2019. MTV. Viitattu 24.2.2020. (englanniksi)
2. ↑  Billie Eilish AllMusic. Viitattu 24.2.2020. (englanniksi)
3. ↑  Mark Savage: Is Billie Eilish pop's best new hope? *BBC News*.  15.7.2017. Viitattu 8.8.2018. (englanniksi)
4. ↑  Petridis, Alexis: The 50 best albums of 2019, No 3: Billie Eilish – When We All Fall Asleep, Where Do We Go?  18.12.2019. The Guardian. Viitattu 24.2.2020. (englanniksi)
5. 1 2  Billie Eilish Chart History *Billboard*. Viitattu 11.4.2020. (englanniksi)
6. ↑  Billie Eilish – Full Official Chart History Official Charts Company. Viitattu 24.2.2020. (englanniksi)
7. ↑  Billie Eilish Musiikkituottajat – IFPI Finland. Viitattu 24.2.2020.
8. 1 2  Beresford, Trilby: Billie Eilish Makes History as Youngest Grammy Winner in All 4 Main Categories  26.1.2020. Hollywood Reporter. Viitattu 27.1.2020. (englanniksi)
9. ↑  BBC 100 Women 2022: Who is on the list this year? *BBC*.  6.12.2022. Viitattu 27.4.2023.
10. ↑  Earls, John: Watch Billie Eilish and her whole family be interviewed by Nardwuar  3.6.2019. NME. Viitattu 24.2.2020. (englanniksi)
11. 1 2  Tatiana Cirisano: Billie Eilish on Her Viral Breakthrough: 'I Don't Want To Take This For Granted' *Billboard*.  20.10.2017. Viitattu 8.8.2018.
12. 1 2  Mathias Rosenzweig: Meet Billie Eilish, Pop’s Next It Girl *Vogue*.  9.8.2016. Viitattu 8.8.2018. (englanniksi)
13. 1 2  Gonzales, Erica: Billie Eilish Is a 15-Year-Old Pop Prodigy—And She’s Intimidating as Hell  19.10.2017. Harper's Bazaar. Viitattu 24.2.2020. (englanniksi)
14. 1 2  Billie Eilish SoundCloud:  Billie Eilish. Viitattu 24.2.2020. (englanniksi)
15. ↑  Chris DeVille: Billie Eilish – "Ocean Eyes" Video *Stereogum*.  23.3.2016. Viitattu 8.8.2018.
16. ↑  Billie Eilish: Billie Eilish - Ocean Eyes (Official Music Video) *youtube.com*.  24.3.2016. Viitattu 24.2.2020.
17. ↑  Six Feet Under – Single by Billie Eilish Apple Music. Viitattu 11.4.2020. (englanniksi)
18. 1 2  Billie Eilish Discography Discogs. Viitattu 11.4.2020. (englanniksi)
19. ↑  Graves, Shahlin: Listen: Billie Eilish – "Bored" *Coup De Main Magazine*.  3.4.2017. Viitattu 11.4.2020. (englanniksi)
20. ↑  Tanis Smither: Billie Eilish releases lush debut EP "dont smile at me" *Earmilk*.  11.8.2017. Viitattu 8.8.2018. (englanniksi)
21. ↑  Billie Eilish – Don’t Smile at Me The Recording Industry Association of America. Viitattu 11.4.2020. (englanniksi)
22. ↑  Billie Eilish – Don’t Smile at Me British Phonographic Industry. Viitattu 11.4.2020. (englanniksi)
23. ↑  Stubblebine, Allison: Billie Eilish Is Apple’s New UpNext Artist: Exclusive *Billboard*.  20.9.2017. Viitattu 11.4.2020. (englanniksi)
24. ↑  Shackleford, Tom: Billie Eilish announces 2018 Where’s My Mind? headlining tour  27.11.2017. AXS. Viitattu 11.4.2020. (englanniksi)
25. ↑  Lovely – Single by Billie Eilish & Khalid Apple Music. Viitattu 11.4.2020. (englanniksi)
26. ↑  Mylrea, Hannah: ’13 Reasons Why’ soundrack: The perfect companion to season 2 *NME*.  18.5.2018. Viitattu 11.4.2020. (englanniksi)
27. ↑  Billie Eilish – When the Party’s Over British Phonographic Industry. Viitattu 11.4.2020. (englanniksi)
28. ↑  Billie Eilish Launches Radio Show with Beats 1, groupies have feelings too Umusic.  Arkistoitu 11.4.2020. Viitattu 11.4.2020. (englanniksi)
29. ↑  Acevedo, Angelica: Billie Eilish Unleashes New Song "When I Was Older (Inspired By Roma)": Listen *Billboard*.  9.1.2019. Viitattu 8.3.2020. (englanniksi)
30. ↑  Sherburne, Philip: Various Artists: Music Inspired by the Film Roma Album Review *Pitchfork*.  6.2.2019. Viitattu 8.3.2020. (englanniksi)
31. ↑  Burks, Tosten: Billie Eilish Announces Debut Album, Releases "bury a friend" *Spin*.  30.1.2019. Viitattu 8.3.2020. (englanniksi)
32. ↑  Quiles, Alyssa: Billie Eilish announces debut album with haunting image *Alternative Press*.  29.1.2019. Viitattu 24.2.2020. (englanniksi)
33. ↑  Bad Guy by Billie Eilish Named Biggest Global Single of 2019  10.3.2020. IFPI. Viitattu 11.4.2020. (englanniksi)
34. ↑  Strauss, Matthew: Watch Billie Eilish’s New "everything i wanted" Video *Pitchfork*.  23.1.2020. Viitattu 8.3.2020. (englanniksi)
35. ↑  Billie Eilish esittää uuden James Bond -elokuvan tunnus­kappaleen *Helsingin Sanomat*.  14.1.2020. Viitattu 14.1.2020.
36. ↑  Moye, David: Billie Eilish Just Dropped Her New James Bond Theme "No Time To Die"  13.2.2020. HuffPost. Viitattu 14.2.2020. (englanniksi)
37. ↑  Lord, Annie: Billie Eilish tour: Coronavirus outbreak forces singer to postpone shows in North America *The Independent*.  13.3.2020. Viitattu 14.3.2020. (englanniksi)
38. ↑  Lipshutz, Jason: Billie Eilish Wins Record of the Year For ‘Everything I Wanted’ at the 2021 Grammy Awards *Billboard*.  14.3.2021. Viitattu 27.3.2021. (englanniksi)
39. ↑
40. ↑  Justin Curto: Billie Eilish Is Happier Than Ever to Release Her Second Album on July 30 *Vulture*.  28.4.2021. Viitattu 25.5.2021. (englanniksi)
41. ↑  Hardman, Neville: Hear Billie Eilish’s intimate new song "What Was I Made For?" from the Barbie soundtrack *Alternative Press*.  13.7.2023. Viitattu 10.4.2024. (englanniksi)
42. ↑  Burlingame, Jon: Billie Eilish and Finneas O’Connell Become Oscars’ Youngest Two-Time Winners Ever, Taking Home Best Song for ‘What Was I Made For?’ *Variety*.  10.3.2024. Viitattu 10.4.2024. (englanniksi)
43. ↑  Harrison, Scoop: Billie Eilish Announces New Album Hit Me Hard and Soft *Consequence of Sound*.  8.4.2024. Viitattu 10.4.2024. (englanniksi)
44. ↑  Kaplan, Ilana: Pop Newcomer Billie Eilish Wants to Make Sure You Never Forget Her  16.3.2017. Paper. Viitattu 25.2.2020. (englanniksi)
45. ↑  Aniftos, Rania: Billie Eilish Speaks Her Truth for Calvin Klein’s #MyTruth Campaign: "You Can’t Fake Authenticity"  9.5.2019. Billboard. Viitattu 25.2.2020. (englanniksi)
46. ↑  Lempinen, Jenna: Billie Eilish poseeraa Voguen kansikuvassa täysin muuttuneena – pukeutui aiemmin vain peittäviin vaatteisiin *Ilta-Sanomat*.  3.5.2021.
47. ↑  Billie Eilish - YouTube *www.youtube.com*. Viitattu 15.8.2023.

Aiheesta muualla
----------------

* Kuvia tai muita tiedostoja aiheesta **Billie Eilish** Wikimedia Commonsissa

* Virallinen kotisivu (englanniksi)
* Billie Eilish *MusicBrainzissa*.  (englanniksi)
* Billie Eilish AllMusic.comissa (englanniksi)
* Billie Eilish YouTube.comissa (englanniksi)
* Billie Eilish Internet Movie Databasessa. (englanniksi)

Billie Eilish

|  |  |
| --- | --- |
| Studioalbumit | 
* *When We All Fall Asleep, Where Do We Go?*
* *Happier Than Ever*
* *Hit Me Hard and Soft*

 |
| Livealbumit | 
* *Live at Third Man Records*

 |
| EP:t | 
* *Don’t Smile at Me*

 |
| Singlet | 
* "Ocean Eyes"
* "Six Feet Under"
* "Bellyache"
* "Bored"
* "Watch"
* "Copycat"
* "Idontwannabeyouanymore"
* "My Boy"
* "&Burn"
* "Bitches Broken Hearts"
* "Lovely"
* "Party Favor"
* "You Should See Me in a Crown"
* "When the Party’s Over"
* "Come Out and Play"
* "When I Was Older"
* "Bury a Friend"
* "Wish You Were Gay"
* "Bad Guy"
* "All the Good Girls Go to Hell"
* "Everything I Wanted"
* "No Time to Die"
* "Ilomilo"
* "My Future"
* "Therefore I Am"
* "Lo vas a olvidar"
* "Your Power"
* "Lost Cause"
* "NDA"
* "Happier Than Ever"
* "What Was I Made For?"

 |
| Muuta | 
* Diskografia
* Finneas O’Connell

 |



|  |  |  |  |
| --- | --- | --- | --- |
| 

| * n
* k
* m
*James Bond* -elokuvien tunnuskappaleiden esittäjät |
| --- |
|  |
| 
* John Barryn orkesteri
* Matt Monro
* Shirley Bassey
* Tom Jones
* Nancy Sinatra
* Louis Armstrong
* Paul McCartney
* Lulu
* Carly Simon
* Sheena Easton
* Rita Coolidge
* A-ha
* Gladys Knight
* Tina Turner
* Sheryl Crow
* Garbage
* Madonna
* Chris Cornell
* Jack White & Alicia Keys
* Adele
* Sam Smith
* Billie Eilish

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Yhdysvallat
* Japani
* Tšekki
* Alankomaat
* Puola
* Venäjä

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |